# Lezaun

Lezaun Nafarroako udalerria da. Lizarrako merindadeko herri honek 263 biztanle zituen 2014. urteko erroldaren arabera. Nafarroako hiriburutik 41 kilometrora eta Lizarratik 16 kilometrora dago.

## Geografia
### Inguru naturala eta kokapena

Herria, Nafarroa erdialde-iparraldean kokatzen da, N-120 errepidea Etxarri-Aranatz-Lizarra norabidean, Lizarragako mendatearen lehen maldak igotzen hasi baino lehen.
Lezaunek Urbasako mendizerrarekin egiten du muga iparraldean, Gesalatzko ibarrarekin ekialdean, eta Deierrirekin hegoaldean.

### Klima eta landaredia

Klima atlantiarra da oro har, nahiz eta udalerriaren hegoaldean ezaugarri azpimediterraneoak izan (prezipitazioak urriagoak dira). Urteko batez besteko tenperatura 10 gradukoa da eta prezipitazioak 800 eta 1.800mm bitartekoak, zenbat eta iparralderago, euri gehiago, batez ere erliebea menditsuagoa delako. Urteroko egun euritsuak 100 eta 160 izaten dira kokagunea zein den.
Pagadiek 754 hektarea hartzen dituzte, artadiek 192, eta harizti eta bestelako zuhaitzek 135 hektarea.

#### Estazio meteorologikoa

Lezaunen, itsasoaren mailatik 817 metrora, Nafarroako gobernuak 1981ean jarritako estazio meteorologikoa dago.
Aukeratu beheko zatian urte-tarte bat, urte horiek goian xehetasun handiagoz ikusteko.
Ikusi edo aldatu datu gordinak.

## Historia

Lezaungo udalerria 1951ean sortu zen, izatez, ordura arte Deierriko udalerriaren barruan baitzegoen. Lezaun, artzainen herri bat izan da, batetik, basoz eta larrez inguratuta dagoelako, eta bestetik, tradizioak horrela adierazten duelako.

## Demografia

* Lezaungo biztanleria
1850eko hamarkadatik 1950eko hamarkadara bitartean, Lezaun, Deierriko kontzeju bat izan zen.
2008ko erroldaren arabera, Espainiaz kanpoko bi etorkin bizi ziren herrian, biztanleriaren %0,74 (Nafarroako batezbestekoaren azpitik).

## Politika
### Udal hauteskundeak

Lezaungo alkatea Oihantxiki herri ekimeneko Carmen López Salanueva da 2007ko udal hauteskundeez geroztik, bere taldeak udaleko zazpi zinegotziak lortu zituen, eta hortaz gehiengo osoa. Baliogabeko botoak hiru izan ziren (emandako boto guztien %2,34) eta boto zuriak hamazortzi izan ziren (%14,40). Abstentzioa %47,97ekoa izan zen.
2011n ez zen zerrendarik aurkeztu eta López Salanuevak jarduneko alkate segitu zuen.

### Udaletxea

* HELBIDEA: Plaza Nagusia, 1

### Alkateen zerrenda
## Azpiegitura eta garraioak

La Estellesaren Donostia eta Logroño bitarteko lineak (NA-10 zenbakiko emakida) geltokia dauka herrian. Lineak honako ibilbidea egiten du:
* Irun - Donostia - Tolosa - Etxarri Aranatz - Lezaun - Abartzuza - Bearin - Legarda - Obanos - Gares - Zirauki - Lizarra - Aiegi - Los Arcos - El Busto - Santsol - Bargota - Viana eta Logroño

## Kultura
### Jaiak eta ospakizunak

Herriko jai nagusiak San Pedro jaiak dira, ekainaren 29an ospatzen direnak. Horrez gain, Lezaunen uztailaren 25a jaieguna da, Santiago eguna.
Urtean zehar hainbat erromeria antolatzen dira:
* Santa Barbara: abenduak 4. Garai horietan lezaungo jai txikiak ospatzen dira, Santa Barbara herriko zaindariaren omenez.
* San Kristobal: Iraileko hirugarren igandean ospatzen da.
* Mendigaineko amabirjina (Azkona): maiatzak 15ean.
* Trinitatea: trinitatearen hurrengo astelehenean.

### Euskara

Nafarroako gobernuak onartutako Euskararen Foru Legearen arabera Lezaun eremu mistoko udalerria da. 2001eko erroldaren arabera, herritarren %7,66k zekien euskaraz hitz egiten.

## Ondasun nabarmenak

* San Pedro eliza, antzinako eliza erromaniko bat eta ondoren XVI. mendean eraikitako elizak osatzen duten multzoa da.
* Subiza jauregia.
* San Cristobal baseliza, XIII. mendekoa.
* Santa Barbara baseliza.
* Nuestra Señora de las Nieves baseliza.

## Lezaundar ospetsuak

* Apolonia Lizarraga, Apolonia Sakramentu Santukoa (1867-1936), moja karmeldarra.
* Juan José López Azpilikueta (1968-), aizkolaria.

## Ikus, gainera

* Nafarroako udalerrien zerrenda

## Erreferentziak

* ↑ Ohiantxiki idazkera erabili zuten. 2011tik jarduneko alkatea da.
* 1 2 3 4 5 Euskal Herriari Begira. Udalbiltza.
* ↑ Euskara ezagutza tasa. (2010) Euskal Herriari Begira (Udalbiltza), Eustat, INE, NASTAT eta Euskal Herriko Hizkuntza Adierazle Sistema (EAS).
* ↑ Nafarroako Gobernua. (2018). Nafarroako Datu Soziolinguistikoak. Euskarabidea, 48-53 or..
* ↑ Euskaltzaindia. 155. araua: Nafarroako udal izendegia. .
* ↑ Nafarroako Meteorologi Agentziaren webgunea.
* ↑ Lezaungo udaletxea. (Noiz kontsultatua: 2017-07-25).
* ↑ Lezaun 2011n Nafarroako Udal eta Kontzejuen Federazioaren webgunean.
* ↑ «Euskararen egoera 2008an» (PDF) Eurarabidea (Noiz kontsultatua: 2017-7-25).

## Kanpo estekak

* Lezaungo udalaren webgunea.
* (Gaztelaniaz) Lezauni buruzko informazioa Nafarroako Gobernuaren webgunean.
* Lezaungo Kale nagusiaren ikuspegia Google Street View-n.
* "Nafar Away" saioan (11TB).
* Datuak: Q1773001
* Multimedia: Lezáun / Q1773001
* Liburuak: Euskal Herriko bidaia-gida/Herriz herri/Lezaun